**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.7

2023. gada 15. augustā

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Andris Zunde, Artis Ārgalis, Baiba Kuņeca, Beāte Kožina, Dita Lejniece, Ieva Mahte, Ilona Jēkabsone, Ilze Rubene, Izita Kļaviņa, Jana Lāce, Juris Graudiņš, Kārlis Irmejs, Kristīne Zaķe, Māris Beļaunieks, Raimonds Straume, Santa Čingule.

**Darba kārtība:**

1. Par darba kārtību.
2. Par grozījumiem Limbažu novada pašvaldības iestādes “Veco ļaužu mītne “Sprīdīši”” nolikumā.
3. Par Limbažu novada pašvaldības kapitālsabiedrību un pašvaldības iestāžu Sociālās aprūpes centrs - pansionāts ,,Pērle” un Veco ļaužu mītne “Sprīdīši” turpmākās darbības izvērtējuma veikšanu.
4. (papildu d.k. jaut.) Par Limbažu novada pašvaldības domes saistošo noteikumu “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” nodošanu sabiedrības viedokļa noskaidrošanai.
5. (papildu d.k. jaut.) Par Limbažu novada pašvaldības domes saistošo noteikumu “Par maznodrošinātas mājsaimniecības ienākumu sliekšņa noteikšanu Limbažu novadā” nodošanu sabiedrības viedokļa noskaidrošanai.
6. Informācijas.

**1.**

**Par darba kārtību**

Ziņo Rūdolfs Pelēkais

Iepazinusies ar Sociālo un veselības jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par grozījumiem Limbažu novada pašvaldības iestādes “Veco ļaužu mītne “Sprīdīši”” nolikumā.
3. Par Limbažu novada pašvaldības kapitālsabiedrību un pašvaldības iestāžu Sociālās aprūpes centrs - pansionāts ,,Pērle” un Veco ļaužu mītne “Sprīdīši” turpmākās darbības izvērtējuma veikšanu.
4. Par Limbažu novada pašvaldības domes saistošo noteikumu “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” nodošanu sabiedrības viedokļa noskaidrošanai.
5. Par Limbažu novada pašvaldības domes saistošo noteikumu “Par maznodrošinātas mājsaimniecības ienākumu sliekšņa noteikšanu Limbažu novadā” nodošanu sabiedrības viedokļa noskaidrošanai.
6. Informācijas.

**2.**

**Par grozījumiem Limbažu novada pašvaldības iestādes “Veco ļaužu mītne “Sprīdīši”” nolikumā**

Ziņo Rūdolfs Pelēkais, debatēs piedalās Juris Graudiņš

Limbažu novada dome 2021. gada 26. augustā apstiprināja “Veco ļaužu mītnes “Sprīdīši”” nolikumu (lēmums Nr.197, protokols Nr.5, 92.§). Ņemot vērā izmaiņas Limbažu novada pašvaldības struktūrā, nepieciešami grozījumi “Veco ļaužu mītnes “Sprīdīši”” nolikumā.

Iepazinusies ar informāciju, pamatojoties uz Pašvaldību likuma 4. panta pirmās daļas 9. punktu, 10. panta pirmās daļas 8. punktu, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt Limbažu novada pašvaldības iestādes “Veco ļaužu mītnes “Sprīdīši”” nolikuma grozījumus:
   1. svītrot tiesiskajā regulējumā vārdus “un likuma “Par pašvaldībām” 21.panta pirmās daļas 8.punktu”;
   2. svītrot 1.2. punktā vārdu “zīmogs”;
   3. svītrot 1.4. punktu;
   4. svītrot 1.5. punktā vārdus “un Salacgrīvas administrācijas rīkojumus”;
   5. aizstāt 4.1. punktā vārdus “Limbažu novada” ar vārdu “Pašvaldības”;
   6. svītrot 4.2.4.4. punktu;
   7. aizstāt 4.2.4.6. punktā vārdu “strādnieks” ar vārdiem “Ēku un apsaimniekojamās teritorijas pārzinis (Korģene)”.
   8. svītrot 4.2.11. punktā ciparu “2.”;
   9. svītrot 4.3.4. punktu;
   10. aizstāt 5.2.2. punktā vārdus “Salacgrīvas administrācijas” ar vārdiem “Limbažu novada”;
   11. aizstāt 5.10. punktā vārdus “Salacgrīvas administrācijas” ar vārdiem “Limbažu novada”;
   12. aizstāt 6.7. punktā vārdus “Salacgrīvas administrācijai, kā arī finansētajiem” ar vārdiem “Pašvaldības domei”;
   13. aizstāt 6.8. punktā vārdus “Salacgrīvas administrācijas” ar vārdiem “Limbažu novada”;
   14. papildināt 6.11. punktu pirms vārdiem “Pašvaldības izpilddirektors” ar vārdiem “Pašvaldības domes priekšsēdētāja otrā vietnieka”;
   15. svītrot 6.11. punktā ciparu “2.”;
   16. svītrot 8.2.2. punktā ciparu un vārdus “2. vietniekam”;
   17. svītrot 8.2.3. punktā ciparu un vārdus “2. vietniekam”;
   18. svītrot 8.2.4. punktā ciparu un vārdus “2. vietniekam”;
   19. papildināt 10.2. punktu pirms vārdiem “Pašvaldības izpilddirektors” ar vārdiem “Pašvaldības domes priekšsēdētāja otrais vietnieks”;
   20. svītrot 10.2. punktā ciparu “2.”.
2. Atbildīgo par lēmuma izpildi noteikt “Veco ļaužu mītnes “Sprīdīši”” direktori.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

Sēdes vadītājs R. Pelēkais lūdz nolikumā sakārtot numerāciju līdz domes sēdei.

**3.**

**Par Limbažu novada pašvaldības kapitālsabiedrību un pašvaldības iestāžu Sociālās aprūpes centrs - pansionāts ,,Pērle” un Veco ļaužu mītne “Sprīdīši” turpmākās darbības izvērtējuma veikšanu**

Ziņo Dita Lejniece, debatēs piedalās Rūdolfs Pelēkais

Pašvaldību likuma 10.panta pirmās daļas 8.punkts nosaka, ka dome ir tiesīga izlemt ikvienu pašvaldības kompetences jautājumu, un tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas. Savukārt Pašvaldību likuma 10.panta pirmās daļas 9.punkts nosaka, ka tikai domes kompetencē ir likumā noteiktajā kārtībā izveidot, reorganizēt un likvidēt pašvaldības kapitālsabiedrības, kā arī lemt par dalību kapitālsabiedrībās. Pašvaldību likuma 22.panta pirmās daļas 5.punkts nosaka, ka pašvaldības izpilddirektors iesniedz domei priekšlikumus par pašvaldības iestāžu un citu institūciju, kā arī pašvaldības kapitālsabiedrību izveidošanu, reorganizēšanu un likvidēšanu.

Publiskas personas kapitāla daļu un kapitālsabiedrību pārvaldīšanas likuma G. sadaļas “Publiskas personas kapitālsabiedrību reorganizācija” nosacījumi paredz, ka publiskas personas augstākā lēmējinstitūcija pieņem lēmumu par publiskas personas kapitālsabiedrības reorganizācijas uzsākšanu.

Saskaņā ar Valsts pārvaldes iekārtas likuma 10.pantā nostiprinātajiem principiem - valsts pārvaldi organizē pēc iespējas efektīvi un pieejami privātpersonai, pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti. Savukārt Valsts pārvaldes iekārtas likuma 10.panta desmitā daļa nosaka, ka valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju un apsverot deleģēšanas iespējas vai ārpakalpojuma izmantošanu.

Saskaņā ar Limbažu novada pašvaldības rīkotā iepirkuma “Limbažu novada pašvaldības līdzdalības izvērtējums kapitālsabiedrībās” (iepirkuma identifikācijas Nr.LNP 2022/55) rezultātā noslēgto līgumu, pašvaldības līdzdalības kapitālsabiedrībās izvērtējuma veicējs SIA “CSE COE” (reģistrācijas Nr.40103995402) veica Limbažu novada pašvaldības (turpmāk – pašvaldība) tiešās līdzdalības izvērtējumu (turpmāk – Līdzdalības izvērtējums) pašvaldības kapitālsabiedrībās, t.sk.: SIA „NAMSAIMNIEKS” (Reģ. Nr. 46603000240), SIA ,,LIMBAŽU SILTUMS” (Reģ. Nr. 40003006715), SIA “Salacgrīvas ūdens” (Reģ. Nr. 54103072471), SIA “ALOJAS VESELĪBAS APRŪPES CENTRS” (Reģ. Nr. 44103031378), SIA “Alojas Saimniekserviss” (Reģ. Nr. 44103091517), SIA “Aprūpes nams “Urga”” (Reģ. Nr. 44103103680), SIA “Rekreācijas centrs “Vīķi”” (Reģ. Nr. 44103103695), SIA “Limbažu slimnīca” (Reģ. Nr. 40003361616), ko Limbažu novada pašvaldības dome ņēma vērā Publiskas personas kapitāla daļu un kapitālsabiedrību pārvaldības likuma 7.panta pirmajā un otrajā daļā noteiktā lēmuma par līdzdalības saglabāšanu kapitālsabiedrībā pieņemšanā. Līdzdalības izvērtējumos ir sniegti ieteikumi par pašvaldības kapitālsabiedrību turpmāko darbību.

Ievērojot Līdzdalības izvērtējuma ziņojumos iekļautos ieteikumus, kā arī Konkurences padomes atzinumos norādīto, konstatējams, ka:

1. Konkurences padome, sniedzot atzinumu par pašvaldības līdzdalības saglabāšanu SIA “ALOJAS VESELĪBAS APRŪPES CENTRS”, SIA “Aprūpes nams “Urga”” un SIA “Rekreācijas centrs „Vīķi””, aicina pašvaldību izvērtēt jautājumu par SIA “ALOJAS VESELĪBAS APRŪPES CENTRS”, SIA “Aprūpes nams “Urga”” un/vai SIA “Rekreācijas centrs „Vīķi”” reorganizācijas procesu (Konkurences padomes 09.01.2023. atzinums Nr. 1.7-2/22 “Par SIA “ALOJAS VESELĪBAS APRŪPES CENTRS”, SIA “Aprūpes nams “Urga””, SIA “Rekreācijas centrs „Vīķi”” un SIA “Limbažu slimnīca””).
2. Veiktajā Līdzdalības izvērtējumā par SIA “NAMSAIMNIEKS”, ievērojot to, ka SIA “NAMSAIMNIEKS” ir vadošais namu pārvaldīšanas un apsaimniekošanas pakalpojumu sniedzējs Limbažu novada administratīvajā teritorijā, kā arī, ņemot vērā piegādāto pakalpojumu apjomu un ieņēmumus, un, lai izvairītos no papildus administratīvā sloga un nodrošinātu pakalpojumu sniegšanā iesaistīto resursu, tai skaitā cilvēkresursu, efektīvu pārvaldību un izmantošanu, kā arī resursu koncentrēšanu, kompetences pilnveidošanu un attīstību, tiek rekomendēts namu pārvaldīšanas un apsaimniekošanas pakalpojumu sniegšanu visā Limbažu novada administratīvajā teritorijā organizēt un nodrošināt vienas kapitālsabiedrības ietvaros, kurā līdzdalību saglabā Limbažu novada pašvaldība. Līdzdalības izvērtējumā ir sniegta rekomendācija: veikt SIA “NAMSAIMNIEKS” reorganizāciju, pievienojot sadalāmās SIA “Alojas Saimniekserviss” daļas, kas attiecas uz namu pārvaldīšanas un apsaimniekošanas pakalpojumu sniegšanu Alojas un Staiceles pilsētās, Brīvzemnieku un Braslavas pagastos, SIA “NAMSAIMNIEKS” kā iegūstošajai sabiedrībai.
3. Veiktajā Līdzdalības izvērtējumā par SIA “LIMBAŽU SILTUMS”, ievērojot to, ka SIA “LIMBAŽU SILTUMS” ir vadošais ūdenssaimniecības pakalpojumu sniedzējs Limbažu novada administratīvajā teritorijā, kā arī, ņemot vērā piegādāto pakalpojumu apjomu un ieņēmumus, un, lai izvairītos no papildus administratīvā sloga un nodrošinātu pakalpojumu sniegšanā iesaistīto resursu, tai skaitā cilvēkresursu, efektīvu pārvaldību un izmantošanu, kā arī resursu koncentrēšanu, kompetences pilnveidošanu un attīstību, tiek sniegta rekomendācija ūdenssaimniecības pakalpojumu sniegšanu visā Limbažu novada administratīvajā teritorijā organizēt un nodrošināt vienas kapitālsabiedrības ietvaros, kurā līdzdalību saglabā Limbažu novada pašvaldība. Līdzdalības izvērtējumā ir sniegtas rekomendācijas: 1) veikt SIA “LIMBAŽU SILTUMS” reorganizāciju, pievienojot SIA “Salacgrīvas ūdens” (apvienošanas ceļā) SIA “LIMBAŽU SILTUMS” kā iegūstošajai sabiedrībai; 2) veikt SIA “LIMBAŽU SILTUMS” reorganizāciju, pievienojot sadalāmās SIA “Alojas Saimniekserviss” daļu, kas attiecas uz siltumapgādes un ūdenssaimniecības pakalpojumu sniegšanu Alojas un Staiceles pilsētās, Ungurpils ciemā, Brīvzemnieku un Braslavas pagastos, SIA “LIMBAŽU SILTUMS” kā iegūstošajai sabiedrībai.
4. Veiktajā Līdzdalības izvērtējumā par SIA “Salacgrīvas ūdens”, ievērojot to, ka SIA “LIMBAŽU SILTUMS” ir vadošā ūdenssaimniecības pakalpojumu sniedzēja Limbažu novada administratīvajā teritorijā, kā arī, ņemot vērā piegādāto pakalpojumu apjomu un ieņēmumus, un veikto SIA “Salacgrīvas ūdens” darbības izvērtējumu, SIA “Salacgrīvas ūdens” darbības virzienu konkurences aspektus, tiek sniegta rekomendācija veikt SIA “Salacgrīvas ūdens” reorganizāciju (apvienošanas ceļā), pievienojot SIA “LIMBAŽU SILTUMS” kā iegūstošajai sabiedrībai.
5. Veiktajā Līdzdalības izvērtējumā par SIA “Alojas Saimniekserviss”, ņemot vērā SIA “Alojas Saimniekserviss” darbības izvērtējumu, kā arī SIA “Alojas Saimniekserviss” darbības virzienu konkurences aspektus, tiek sniegtas rekomendācijas: 1) izbeigt SIA “Alojas Saimniekserviss” darbības virzienu teritorijas uzturēšanas un labiekārtošanas jomā, ja netiek konstatētas tirgus nepilnības, Limbažu novada pašvaldībai veicot iepirkumu par teritorijas uzturēšanas un labiekārtošanas pakalpojumu iegādi Limbažu novada Alojas un Staiceles pilsētu teritorijās; 2) veikt SIA “Alojas Saimniekserviss” reorganizāciju sadalīšanas ceļā, iegūstošajām sabiedrībām sadalot pa darbības virzieniem: siltumapgādes un ūdenssaimniecības pakalpojumi; namu pārvaldīšanas un apsaimniekošanas pakalpojumi. SIA “Alojas Saimniekserviss” sadalāmo daļu, kas saistīta ar siltumapgādes un ūdenssaimniecības pakalpojumu nodrošināšanu (darbības virzienu), Līdzdalības izvērtējumā tiek ieteikts pievienot SIA “LIMBAŽU SILTUMS” kā iegūstošajai sabiedrībai, un SIA “Alojas Saimniekserviss” sadalāmo daļu, kas saistīta ar namu pārvaldīšanas un apsaimniekošanas pakalpojumu nodrošināšanu (darbības virzienu) - pievienot SIA “NAMSAIMNIEKS” kā iegūstošajai sabiedrībai.

Vienlaikus konstatējams, ka pašvaldības administrācijas sastāvā ir pašvaldības izveidotas iestādes, kuras sniedz sociālās aprūpes pakalpojumus. Veco ļaužu mītne “Sprīdīši” ir pašvaldības iestāde, kura sniedz sociālās aprūpes pakalpojumus, iestādes darbības mērķis ir nodrošināt ilgstošas sociālās aprūpes un rehabilitācijas pakalpojumus, kas vērsti uz personu pamatvajadzību apmierināšanu, kurām ir objektīvas grūtības sevi aprūpēt vecuma vai funkcionālu traucējumu dēļ. Pašvaldības iestāde Sociālās aprūpes centrs – pansionāts “Pērle” ir ilgstošas sociālās aprūpes iestāde pensionāriem, personām ar funkcionāliem traucējumiem un citām mazaizsargātajām iedzīvotāju grupām, kurām nepieciešama ilgstoša sociālā, garīgā un, nepieciešamības gadījumā, medicīniskā aprūpe, vai palīdzība krīzes situāciju pārvarēšanā un ikdienas problēmu risināšanā.

Ņemot vērā iepriekš minēto, un pamatojoties uz Pašvaldību likuma 10.panta pirmās daļas 8.punktu un 9.punktu, Pašvaldību likuma 22.panta pirmās daļas 5.punktu, Valsts pārvaldes iekārtas likuma 10.panta desmito daļu, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Uzdot Limbažu novada pašvaldības izpilddirektoram līdz 2023. gada novembra domes komiteju sēdēm nodrošināt priekšlikumu sagatavošanu un iesniegšanu iespējamajam pašvaldības kapitālsabiedrību: SIA „NAMSAIMNIEKS” (Reģ. Nr. 46603000240), SIA ,,LIMBAŽU SILTUMS” (Reģ. Nr. 40003006715), SIA “Salacgrīvas ūdens” (Reģ. Nr. 54103072471), SIA “ALOJAS VESELĪBAS APRŪPES CENTRS” (Reģ. Nr. 44103031378), SIA “Alojas Saimniekserviss” (Reģ. Nr. 44103091517), SIA “Aprūpes nams “Urga”” (Reģ. Nr. 44103103680), SIA “Rekreācijas centrs “Vīķi”” (Reģ. Nr. 44103103695), un pašvaldības iestādes Sociālās aprūpes centrs – pansionāts “Pērle” (Reģ. Nr. 90009231774), un Veco ļaužu mītne “Sprīdīši”” (Reģ. Nr. 90001836158) reorganizācijas modelim.
2. Lēmuma projektu virzīt izskatīšanai Limbažu novada domes sēdē.

Sēdes vadītājs R. Pelēkais informē, ka vēlas piedalīties un lūdz pieaicināt šajās sarunās, kad tiks izvērtētas kapitālsabiedrības un iestādes, kuras sniedz sociālo pakalpojumu.

**4.**

**Par Limbažu novada pašvaldības domes saistošo noteikumu “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” nodošanu sabiedrības viedokļa noskaidrošanai**

Ziņo Ilze Rubene, debatēs piedalās Rūdolfs Pelēkais, Regīna Tamane

Pamatojoties uz izmaiņām Ministru kabineta 15.11.2005. noteikumos Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”, kas noteikti Ministru kabineta 27.06.2023. noteikumu Nr. 347 redakcijā un stājās spēkā 01.07.2023., nepieciešams izdarīt grozījumus Limbažu novada pašvaldības domes 2021.gada 25.novembra saistošajos noteikumos Nr. 25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm”. Ņemot vērā Pašvaldību likuma Pārejas noteikumu 6.punktu *dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu*, nepieciešams izdot jaunus saistošos noteikumus.

Izmaiņas Ministru kabineta 15.11.2005. noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 27. pants paredz, ka *Pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes izbeigšanās audžuģimenē vai pie aizbildņa pilngadību sasniegušajam bērnam izmaksā naudas līdzekļus patstāvīgas dzīves uzsākšanai, kuru apmērs nav mazāks par 40 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti kopš bērnības nav mazāks par 60 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī.* Ņemot vērā šīs izmaiņas, nepieciešams grozīt Limbažu novada pašvaldības domes 2021.gada 25.novembra saistošo noteikumu Nr. 25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” 11. punktu, kurš šobrīd nosaka, ka vienreizējs pabalsts patstāvīgas dzīves uzsākšanai tiek izmaksāts 218,00 euro apmērā. Personai ar invaliditāti kopš bērnības 327,00 euro apmērā. Pabalsts pastāvīgas dzīves uzsākšanai pēc 01.07.2023. ir 251,00 euro vai bērniem ar invaliditāti kopš bērnības 376,00 euro. 2023. gada budžetā papildus nepieciešami līdzekļi **768 euro** apmērā.

Izmaiņas Ministru kabineta 15.11.2005. noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 30.pants paredz, ka *Pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes beigšanās pilngadību sasniegušajam bērnam piešķir vienreizēju pabalstu sadzīves priekšmetu un mīkstā inventāra iegādei sakarā ar patstāvīgas dzīves uzsākšanu. Minētā pabalsta apmērs nedrīkst būt mazāks par Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, kurai piemērots koeficients 1,7 (noapaļots līdz pilniem euro), un tas paredzēts, lai aprīkotu mājokli ar nepieciešamajiem sadzīves priekšmetiem un mīksto inventāru.* Ņemot vērā šīs izmaiņas, nepieciešams grozīt Limbažu novada pašvaldības domes 2021.gada 25.novembra saistošo noteikumu Nr. 25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” 13. punktu, kas nosaka, ka vienreizējs pabalsts sadzīves priekšmetu un mīkstā inventāra iegādei patstāvīgas dzīves uzsākšanai tiek izmaksāts 820,05 euro apmērā. Pamatojoties uz izmaiņām Ministru kabineta 15.11.2005. noteikumos Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”, pabalsts sadzīves priekšmetu un mīkstā inventāra iegādei pēc 01.07.2023. ir 1065,00 euro. 6 bērniem, līdzekļi bija plānoti budžetā līdz 01.07.2023., bet 3 bērni nākuši klāt, kuriem arī ir nepieciešama šī pabalsta izmaksa. Papildus nepieciešamie līdzekļi budžetā pabalsta sadzīves priekšmetu un mīkstā inventāra iegādei ir **4356 euro**.

Izmaiņas Ministru kabineta 15.11.2005. noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 31. pants paredz: *Ja pilngadību sasniegušais bērns mācās vispārējās vai profesionālās izglītības iestādē un apgūst vispārējās pamatizglītības, vispārējās vidējās izglītības vai profesionālās pamatizglītības, arodizglītības vai profesionālās vidējās izglītības programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par 20 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti kopš bērnības nav mazāks par 30 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī.* Ņemot vērā šīs izmaiņas, nepieciešams grozīt Limbažu novada pašvaldības domes 2021.gada 25.novembra saistošo noteikumu Nr. 25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” 16. punktu, kas nosaka, ka šobrīd pabalsta apmērs ikmēneša izdevumu segšanai ir 109,00 euro; personām ar invaliditāti kopš bērnības 163,00 euro. Budžetā plānotie līdzekļi 11 personām bija plānoti 15684 euro apmērā. Pabalsts ikmēneša izdevumu segšanai mēnesī pēc 01.07.2023. bērniem bāreņiem, kuriem ir noteikta invaliditāte 188,00 euro vai bērniem, kuriem nav noteikta invaliditāte 125,00 euro mēnesī. 6 mēnešu periodā uz 11 bērniem, kuri bija ieplānoti budžetā par summu, kas bija plānota līdz 01.07.2023. un 3 bērniem, kas budžetā nebija ieplānoti nepieciešams budžeta palielinājums **4440** **euro**.

Ņemot vērā Pašvaldību likuma 44. panta trešo daļu, kas nosaka, ka dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, sagatavoti un pārvērtēti Limbažu novada pašvaldības domes 2021.gada 25.novembra saistošie noteikumi Nr. 25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” un izstrādāti jauni saistošie noteikumi par atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm Limbažu novada pašvaldībā. Saistošo noteikumu izpildei 2023. gadā nepieciešamais līdzekļu apjoms **9564 euro**.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Ministru kabineta 15.11.2005. noteikumos Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22., 27., 30., 31. un 31.1 punktu, Pašvaldību likuma 4. panta pirmās daļas 9. punktu, 10. panta pirmās daļas 1. punktu, 44. panta pirmo daļu, 46. panta trešo daļu, **atklāti balsojot: PAR** – 5 deputāti (Jānis Bakmanis, Lija Jokste, Rūdolfs Pelēkais, Jānis Remess, Regīna Tamane), **PRET –** nav, **ATTURAS –** nav, balsojumā nepiedalās deputāts Ziedonis Rubezis, komiteja **NOLEMJ:**

1. Nodot Limbažu novada pašvaldības domes saistošos noteikumus “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” sabiedrības viedokļa noskaidrošanai (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada Sociālajam dienestam, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Limbažu novada Sociālajam dienestam, pēc sabiedrības viedokļa noskaidrošanas un apkopošanas, atkārtoti vērsties Sociālo un veselības jautājumu komitejā un Finanšu komitejā saistošo noteikumu apstiprināšanai.
5. Pieņemt zināšanai Limbažu novada pašvaldības domes saistošo noteikumu „Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm” Paskaidrojuma rakstu (pielikumā).
6. Atbildīgo par lēmuma izpildi noteikt Limbažu novada Sociālā dienesta vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.

**5.**

**Par Limbažu novada pašvaldības domes saistošo noteikumu “Par maznodrošinātas mājsaimniecības ienākumu sliekšņa noteikšanu Limbažu novadā” nodošanu sabiedrības viedokļa noskaidrošanai**

Ziņo Ilze Rubene

Pamatojoties uz izmaiņām Sociālo pakalpojumu un sociālās palīdzības likumā, kas stājas spēkā 2023. gada 1. jūlijā, tika izdarīti grozījumi Limbažu novada pašvaldības domes 2021.gada 28.oktobra saistošajos noteikumos Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā”. Saskaņā ar Pašvaldību likuma 47. panta otro daļu Dome triju darbdienu laikā pēc parakstīšanas rakstveidā nosūtīja atzinuma sniegšanai Vides aizsardzības un reģionālās attīstības ministrijai šā likuma 45. pantā minētos saistošos noteikumus, kā arī saistošos noteikumus sociālās drošības un bērnu tiesību aizsardzības jautājumos un par pašvaldības nodevu un nodokļu likmēm un to paskaidrojuma rakstu vai citā likumā noteiktus saistošos noteikumus un to paskaidrojuma rakstu – attiecīgajā likumā noteiktajai ministrijai. Ministrija mēneša laikā no saistošo noteikumu saņemšanas dienas izvērtē to tiesiskumu un nosūta pašvaldībai attiecīgu atzinumu.

2023. gada 11. augustā Vides aizsardzības un reģionālās attīstības ministrija (turpmāk – ministrija) savas kompetences ietvaros ir izvērtējusi Limbažu novada pašvaldības (turpmāk – pašvaldība) domes 2023. gada 27. jūlija saistošos noteikumus Nr. 11 “Grozījums Limbažu novada pašvaldības domes 2021. gada 28. oktobra saistošajos noteikumos Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā”” un izsaka šādu iebildumu. *Ministrija ir konstatējusi, ka pašvaldības 2021. gada 28. oktobra saistošie noteikumi Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā” 2023. gada 1. jūlijā ir zaudējuši spēku, jo saistošo noteikumu izdošanas tiesiskajā pamatojumā norādītā tiesību norma ir zaudējusi spēku . Vēršam uzmanību, ka saskaņā ar Oficiālo publikāciju un tiesiskās informācijas likuma 9. panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Tādējādi nav iespējams izdarīt grozījumus saistošajos noteikumos, kuri nav spēkā esoši. Ievērojot minēto, lūdzam sagatavot un apstiprināt jaunus saistošos noteikumus, kuri izdoti saskaņā ar Sociālo pakalpojumu un sociālās palīdzības likuma 33. panta ceturtajā daļā noteikto deleģējumu, vienlaikus saistošajos noteikumos iestrādājot maznodrošinātas mājsaimniecības ienākumu sliekšņa noteikšanu atbilstoši jaunajam tiesiskajam regulējumam.*

Minimālo ienākumu sliekšņus sociālās palīdzības sniegšanai nosaka procentuālā apmērā no Centrālās statistikas pārvaldes pārskata gadā publicētās minimālo ienākumu mediānas uz vienu ekvivalento patērētāju (turpmāk – ienākumu mediāna), kuru Centrālā statistikas pārvalde katru gadu publicē statistiskajā informācijā "Minimālo ienākumu (MIL) mediāna". Saistošo noteikumu redakcija paredz, ka mājsaimniecību atzīst par maznodrošinātu, ja tās ienākumu slieksnis nepārsniedz 70 % no Centrālās Statistikas pārvaldes pārskata gadā publicētās minimālo ienākumu mediānas uz vienu ekvivalento patērētāju, piemērojot šādus koeficientus:

- pirmajai un vienīgajai personai mājsaimniecībā – koeficientu 1 (noapaļots līdz pilniem euro) t.i. 439,00 euro;

- pārējām personām mājsaimniecībā – koeficientu 0,7 (noapaļots līdz pilniem euro), t.i. 307,00 euro.

Pašvaldību likuma 44. panta pirmā daļa nosaka, ka Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus. Savukārt otrā daļa nosaka, ka Dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.

Ņemot vērā augstāk minēto un Pašvaldību likuma 46. panta trešā daļā noteikto, saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Sociālo pakalpojumu un sociālās palīdzības likuma 33. panta ceturto daļu un 36. panta sesto daļu, Pašvaldību likuma 4. panta pirmās daļas 9. punktu, 44. panta otro daļu un 46. panta trešo daļu, 47. panta pirmo, otro daļu, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Nodot Limbažu novada pašvaldības domes saistošos noteikumus “Par maznodrošinātas mājsaimniecības ienākumu sliekšņa noteikšanu Limbažu novadā” sabiedrības viedokļa noskaidrošanai (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada Sociālajam dienestam, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Limbažu novada Sociālajam dienestam, pēc sabiedrības viedokļa noskaidrošanas un apkopošanas, atkārtoti vērsties Sociālo un veselības jautājumu komitejā un Finanšu komitejā saistošo noteikumu apstiprināšanai.
5. Pieņemt zināšanai Limbažu novada pašvaldības domes saistošo noteikumu “Par maznodrošinātas mājsaimniecības ienākumu sliekšņa noteikšanu Limbažu novadā” paskaidrojuma rakstu (pielikumā).
6. Atbildīgo par lēmuma izpildi noteikt Limbažu novada Sociālā dienesta vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.

**6.**

**Informācijas**

Limbažu novada Sociālā dienesta vadītāja I. Rubene informē, ka uz domes sēdi tiks sagatavots lēmuma projekts par grozījumu Limbažu novada pašvaldības domes saistošajos noteikumos “Par sociālās palīdzības pabalstiem Limbažu novadā”. Ir noslēgusies sabiedriskā apspriešana, kuras laikā netika saņemti iebildumi un papildinājumi.

Sēdi slēdz plkst. 13:32

Sēdes vadītājs R. Pelēkais

Sēdes protokoliste D. Tauriņa